Կոնստանտին Վիկտորովիչ Վասիլև

Կոնստանտին Վիկտորովիչ Վասիլև (էստ․՝ Konstantin Vassiljev, օգոստոսի 16, 1984 թվական, Տալլին, ԷԽՍՀ, ԽՍՀՄ), էստոնացի ֆուտբոլիստ։ Լեհական «Յագելոնիա» ֆուտբոլային ակումբի և Էստոնիայի ազգային հավաքականի կիսապաշտպան։ Աչքի է ընկնում ուժեղ հեռահար հարվածներով։
Էստոնիայի եռակի չեմպիոն, գավաթի և սուպերգավաթի դափնեկիր։ Երեք անգամ ճանաչվել է Էստոնիայի տարվա լավագույն ֆուտբոլիստ։ Էստոնական Սպիտակ աստղ չորրորդ կարգի շքանշանի ասպետ։


== Կարիերա ==


=== Ակումբային ===
Կոնստանտինը սկսել է զբաղվել ֆուտբոլով Մաարդուում։ 2001 թվականին նա 16 տարեկան հասակում նշում է իր նորամուտը «Տալլինա» ակումբի կազմում։ Այդ նույն տարվա ընթացքում նա կարճ ժամանակով հանդես է գալիս «Էմաստե» ակումբի կազմում։ 2003 թվականին նա միանում է Լևադիա ակումբին։ 2007 թվականին դառնում է այդ ակումբի թիմի ավագը, սակայն հրաժարվում է երկարաձգել իր պայմանագրի ժամկետը և 2008 թվականին համալրում է սլովենական «Նաֆտա» ակումբի կազմը։
Սլովենիայի առաջնությունում Կոնստանտինը նշում է իր նորամուտը 2008 թվականի մարտի 2-ին։ Այդ օրը «Նաֆտան» «Ցելե» ակումբի դեմ կայացած խաղում պարտվում է 2-0 հաշվով։ Առաջին գոլը առաջնությունում էստոնացին հեղինակում է 2008 թվականի մարտի 16-ին։ 2011 թվականի փետրվարին նա պայմանագիր է կնքում «Կոպեռ» ակումբի հետ։ Պայմանագրի ժամկետը ներառում էր երկուս ու կես տարի, սակայն Կոնստանտինը այդ ակումբի կազմում անցկացնում է ընդամենը կես մրցաշրջան և օգնում է նրանց դառնալ առաջնության բրոնզե մրցանակակիր։ Այդ մրցաշրջանում Կոնստանտինը քվեարկության արդյունքում ճանաչվում է Սլովենիայի առաջնության երկրորդ լավագույն ֆուտբոլիստ։
2011 թվականի օգոստոսի 30-ին Կոնստանտինը տեղափոխվում է «Ամկար»։ Վասիլևին այդ ակումբ հրավիրել էր Ռաշիդ Ռահիմովը, որը այդ ժամանակ հանդիսանում էր ակումբի մարզիչը։ Ռահիմովը Վասիլևի հետ մեծ հույսեր ուներ, սակայն «Ամկար» տեղափոխվելուց մեկ շաբաթ անց ակումբի գլխավոր մարզիչը փոփոխվում է։ Նոր գլխավոր մարզիչն է դառնում Միոդրագ Բոժովիչը։ Բոժովիչին ակումբային «գահին» նշանակելուց հետո Վասիլևը կորցնում է իր տեղը թիմի հիմնական կազմում, որը ուներ դեռևս Ռահիմովի գլխավորության շրջանում։ Էստոնացուն ամեն դեպքում հաջողվում է վերադառնալ թիմի հիմնական կազմ առաջնության գարնանային շրջանում։ Այդ ժամանակահատվածում նա անցկացնում է 12 հանդիպում և կատարում է մի քանի գոլային փոխանցում։
2014 թվականի օգոստոսին հայտնի է դառնում, որ Կոնստանտինը դառնալու է «Պյաստ» ակումբի ֆուտբոլիստը։ Նոր ակումբի կազմում նա անցկացնում է մեկ մրցաշրջան և 2015 թվականի ամռանը նոր պայմանագիր է կնքում լեհական «Յագելոնիա» ակումբի հետ։
2017 թվականի հունվարի 2-ին Կոնստանտինը կարիերայում արդեն հինգերորդ անգամ ստանում է Էստոնիայի ֆուտբոլի ֆեդերացիայի կողմից տրվող «Արծաթե գնդակ» մրցանակին, որը ամեն տարի բաժին է հասնում առաջնության ամենագեղեցիկ գոլի հեղինակին։ Մինչև այս Կոնստանտինը ստացել էր այդ մրցանակը 2009, 2011, 2012 և 2014 թվականներին։
2017 թվականի ապրիլի 2-ին «Նեցեչայի» դեմ կայացած խաղում Վասիլևը հանդիպման 25-րդ րոպեին լքում է խաղադաշտը. ինչպես ավելի ուշ հայտնի է դառնում պատճառը վնասվածքն էր։ Բուժման կուրսը ենթադրվում էր որ կտևի չորսից վեց շաբաթ։ 2016-17 մրցաշրջանի արդյունքում Վասիլևը ճանաչվում է առաջնության երկրորդ լավագույն ֆուտբոլիստ, իսկ «Վիսլայի» դեմ նրա կողմից խփված գոլը դառնում է առաջնության լավագույնը։ Այդ նույն տարվա հունիսին հայտնի է դառնում, որ Կոնստանտին Վասիլևը չի երկարաձգել իր պայմանագիրը և լքել է լեհական ակումբը։ Երկու տարվա ընթացքում նա այդ ակումբի կազմում անցկացնում է 73 հանդիպում և դառնում է 20 գոլի հեղինակ։


=== Միջազգային ===
2002 թվականին Կոնստանտին Վասիլևը քննություն է հանձնում Էստոնիայի քաղաքացիություն ստանալու համար, ինչը թույլ է տալիս նրան 2006 թվականին հանդես գալ Էստոնիայի ֆուտբոլի ազգային հավաքականի կազմում։ 2010 թվականի հոկտեմբերի 8-ին Եվրո-2012-ի որակավորման փուլի շրջանակներում կայացած Սերբիայի ազգային հավաքականի դեմ արտագնա խաղում նա տուգանային հրապարակից դուրս կատարած ուժեղ հարվածի շնորհիվ գոլի հեղինակ է դառնում։ 2011 թվականի մարտի 29-ին սերբերի դեմ կայացած տնային խաղում Վասիլևը գոլի հեղինակ է դառնում արդեն՝ տուգանային նշանակետից կատարած հարվածով։ Որակավորման փուլի շրջանակներում Կոնստանտինը Էստոնիայի հավաքականի համար դառնում է առանցքային ֆուտբոլիստ։ 2014 թվական աշխարհի առաջնության որակավորման փուլում Վասիլևի մոտ առավել հաջող է ստացվում Նիդերլանդների հավաքականի դեմ կայացած տնային խաղը, որում նա դառնում է դուբլի հեղինակ։ Այդ իրադարձությունը տեղի էր ունեցել ընդամենը մի քանի օր անց այն բանից, երբ կիսապաշտպանի ընտանիքում ծնվել էր նրա երկրորդ աղջիկը։


== Անձնական կյանք ==
Կոնստանտինը ամուսնացած է, ունի երկու աղջիկ՝ Յանան և Վիկտորիան։ 2017 թվականին նա իր ընտանիքի հետ միասին ապրել է Լեհաստանում։


== Ձեռքբերումներ ==


=== Անհատական ===
Էստոնիայի տարվա լավագույն ֆուտբոլիստ (3)։ 2010, 2011, 2013
Ընդգրկվել է Եվրո-2012 ընտրական փուլի խորհրդանշական հավաքականի կազմում
ԷՖՖ-ի կողմից տրվով Արծաթե գնդակ մրցանակի դափնեկիր (5)։ 2009, 2011, 2012, 2014, 2016


== Ծանոթագրություններ ==


== Արտաքին հղումներ ==
Ֆուտբոլիստի էջը ԷՖՖ-ի պաշտոնական կայքում(էստոներեն)
Ֆուտբոլիստի էջը FootballFacts.ru կայքում
Պրոֆիլը transfermarkt.com կայքում(անգլ.)
Վիճակագրութունը National Football Teams կայքում(անգլ.)